2019 m. gegužės 5 d. duomenimis, ES šalys nuo 2018–2019 derliaus metų pradžios eksportavo 26,794 mln. t grūdų, tai 6 proc. mažiau, palyginti su tuo pačiu 2017–2018 derliaus metų laikotarpiu. Grūdų importas į ES šalis analizuojamu laikotarpiu sudarė 26,252 mln. t, tai 29 proc. daugiau negu tuo pačiu 2017–2018 derliaus metų laikotarpiu.  
Minkštųjų kviečių eksportas iš ES šalių, 2019 m. gegužės pradžios duomenimis, sudarė 17,075 mln. t, tai 4 proc. mažiau negu tuo pačiu 2017–2018 metų sezono laikotarpiu. Minkštųjų kviečių importas į ES šalis sudarė 3,715 mln. t – buvo 4 proc. didesnis negu tuo pačiu 2017–2018 metų sezonu.  
2019 m. gegužės 5 d duomenimis, ES šalys eksportavo 3,835 mln. t pašarinių miežių į trečiąsias šalis – 24 proc. mažiau negu tuo pačiu 2017–2018 metų sezonu. Miežių importas sudarė 123,54 tūkst. t, tai 71 proc. mažiau nei tuo pačiu 2017–2018 metų laikotarpiu.  
Naujausiais duomenimis, ES šalys eksportavo 2,111 mln. t kukurūzų – 56 proc. daugiau nei tuo pačiu 2017–2018 metų laikotarpiu. Kukurūzų importas į ES šalis padidėjo iki 20,496 mln. t, tai 38 proc. daugiau nei tuo pačiu 2017–2018 metų sezonu.

Šaltinis: Zerno On-Line  
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397227